2012માં આખા દેશની પબ્લિકને હચમચાવી દેનારા નિર્ભયા ગેંગરેપ કેસ પછી મીડિયામાં હોબાળો મચી ગયો હતો કે દિલ્હીમાં સ્ટ્રેન્જર એટલે કે અજાણી વ્યક્તિઓ દ્વારા રેપની ઘટનાઓ વધી રહી છે, પણ શ્રીનિવાસને 2013માં નોંધાયેલા 460 એવા કેસીસનો અભ્યાસ કર્યો કે જેના ટ્રાયલ કોર્ટે ચુકાદા આપી દીધા હતા તો તેમને ખબર પડી કે 460 રેપ કેસીસમાંથી માત્ર 12 (12 ટકા નહીં, માત્ર 12) કેસ જ એવા હતા કે જેમાં સ્ટ્રેન્જર દ્વારા રેપ થયો હોય! કુલ કેસીસ પૈકી 38 ટકા જેટલા કેસીસ એવા હતા કે જેમાં પેરેન્ટ્સે દીકરીને તેના બોયફ્રેન્ડ સાથે સેક્સ માણતાં પકડી પાડી હતી અને તેના પર દબાણ કર્યું હતું કે તે પોતાના પ્રેમી સામે રેપની ફરિયાદ નોંધાવે. તો 24 ટકા કેસીસ એવા હતા કે જેમાં યુવતીએ ફરિયાદ કરી હતી કે તેના પ્રેમીએ તેને લગ્નનું વચન આપીને તેની સાથે શારીરિક સંબંધો બાંધ્યા હતા.